**ՇՆՈՐՀԱՎՈՐ ՍՈՑԻԱԼԱԿԱՆ ԱՇԽԱՏՈՂԻ ՕՐ**

Մարդկանց սոցիալական պաշտպանությունն այն խնդիրներից է, որը մշտապես գտնվում է Մեղրիի համայնքապետարանի ուշադրության կենտրոնում: Այս գործում սոցիալական աշխատողի գործունեության հիմնական առաքելությունն է օգնել կյանքի դժվարին իրավիճակում հայտնված մարդուն, ընտանիքին և պարզապես կարիքավորին:

Յուրաքանչյուր օր սոցիալական աշխատողների ուսերին են ծանրանում կյանքի դժվարին իրավիճակներում հայտնված մարդկանց բազում խնդիրներ՝ կենսաթոշակառուների, հաշմանդամների, անապահով ընտանիքների, առանց խնամքի մնացած երեխաների: Ահա այստեղ է, որ անչափ կարևորվում է սոցիալական աշխատողների փորձն ու գիտելիքները, կարեկցանքը, նվիրվածությունն ու բարեխղճությունը:

Հարգելի՛ սոցիալական աշխատողներ

Մեկ անգամ ևս շնորհավորելով մասնագիտական տոնի առթիվ՝ մաղթում ենք Ձեզ առողջություն, բարեկեցություն ու աշխատանքային հաջողություններ: